Help:Notifications/he

ברוך בואך לדף שאלות ותשובות (FAQ) עבור כלי ההודעות! (שנודע בעבר בשם Echo)

מערכת ההודעות החדשה כבר הופעלה בוויקיפדיה האנגלית, באתר מטא ובאתר תכנת מדיה־ויקי, ואנחנו מזמינים אותך לנסות אותה שם.

אפשר להתאים את ההודעות שהמערכת שולחת לך לצרכים שלך בלשונית בלשונית "הודעות" בהעדפות שלך באתר הזה. לעצות על שימוש בכלי הזה מומלץ לקרוא את הדף על בדיקות.אנחנו גם מבקשים למלא, אם אפשר, סקר קצר, ולהצטרף לדיון בדף השיחה הזה.

מהו כלי ההודעות?
כלי ההודעות (שנודע בעבר בשם "Echo") נותן למשתמשים של ויקיפדיה ואתרי ויקימדיה אחרים עדכונים מהירים על פעולות שמשפיעות עליהם. ההודעות האלו יכולות לעזור למשתמשים להיות מודעים יותר לאירועים שקשורים אליהם ולפעול בקשר אליהם מהר יותר.

התכנה הזאת פותחה על־ידי צוות הפעלת עורכים של קרן ויקימדיה כדי לעודד אנשים להשתתף באופן פעיל יותר באתרי ויקימדיה. ההודעות נועדו להחליף או לשפר את יכולות ההודעות באתרים הקיימים, ולתת למשתמשים יותר שליטה.

אפשר למצוא מידע נוסף על הודעות בדף המרכזי על הפרויקט באתר MediaWiki.org או בפורטל הזה בוויקיפדיה האנגלית.

איך ההודעות עובדות?
כשמישהו עושה פעולה שמשפיעה עליך באתר של ויקימדיה, תג אדום יופיע ליד שמך בפינה השמאלית העליונה של המסך בכל דף. התג הזה יראה את מספר ההודעות שקיבלת. לחיצה על התג תראה חלונית עם רשימת ההודעות החדשות ביותר שקיבלת (ר' צילום מסך). אפשר ללחוץ על ההודעות האלה כדי לראות מידע נוסף עליהן. כדי לראות את כל ההודעות יש ללחוץ על כפתור "כל ההודעות" בתחתיחת החלונית, וזה יציג את ארכיון ההודעות.

אילו הודעות אפשר לקבל?
להלן הסוגים הראשונים של הודעות שיגיעו דרך הכלי הזה:


 * הודעות בדף שיחה: כאשר נכתבת הודעה בדף השיחה שלך (זה מחליף את הפס הכתום שהופיע בעבר);
 * אזכורים: כששם המשתמש שלך מוזכר בדף שיחה;
 * קישורים לדף: כשמישהו מקשר לדף שיצרת;
 * שחזורי עריכות: כשעריכות שלך מבוטלות או משוחזרות;


 * תודות: כשמישהו מודה לך על עריכה;
 * הרשאות משתמש: כאשר הרשאות המשתמש שלך משתנות;
 * הודעת "ברוך בואך": בעת יצירת חשבון חדש;

בגרסה הראשונה של המוצר הזה חלק מההודעות האלו יהיו לכתחילה כבויות למשתמשים קיימים וחדשים. אפשר להפעיל או לכבות את ההודעות האלו אפשר לעשות את זה בהעדפות שלך, כפי שמתואר להלן.

איך אפשר לשנות את ההודעות שלי?
באפשרותך לשלוט בסוגי ההודעות שנשלחות אליך ובתדירות השליחה בהעדפות של הודעות. כדי לבדוק את ההגדרות שלך, יש ללחוץ על "העדפות" בחלונית הנפתחת (שמוצגת לעיל) או בדף הארכיון שהקישור "כל ההודעות" מוביל אליו. (אפשר גם להיכנס להעדפות דרך הקישור בראש הדף ואז ללכת ללשונית "הודעות".)

כדי להפעיל או לכבות הודעות מסוג כלשהו, צריך פשוט לסמן את התיבה לידו. אפשר לכבות או להדליק הודעות באתר או בדוא"ל ברוב הסוגים. (יש הודעות שאי אפשר לכבות, למשל שינויים בדף השיחה שלך או שינויים בהרשאות שלך, מכיוון שבהן חשובות מכדי לבטל.) אפשר לשלוט בתדירות של קבלת ההודעות בדוא"ל, ממכתבים בודדים לכל אירוע עד סיכומים יומיים או שבועיים. אחרי שינוי ההעדפות יש לזכור ללחוץ על כפתור "שמירה" כדי לעדכן אותן.

איך אפשר לראות הודעות מוקדמות יותר?
כדי למצוא את ההודעות האחרונות שלך, יש ללחוץ על "כל ההודעות" בחלונית הנפתחת וללכת לארכיון ההודעות. ההודעות האחרונות שלך רשומות בראש הדף הזה. כדי לראות הודעות ישנות יותר, יש ללחוץ על הכפתור "יותר" בתחתית הדף.

בשביל מי זה?
ההודעות מיועדות לכל המשתמשים הרשומים של ויקיפדיה ואתרי ויקימדיה אחרים. הודעות מיוחדות נשלחות למשתמשים חדשים מיד אחרי שהם נרשמים, ולכל המשתמשים הרשומים כשההרשאות שלהם משתנות. משתמשים שאינם רשומים אינם יכולים לקבל הודעות (למעט הודעות בדפי שיחה, שעדיין מוצגות בפס כתום).

מתי זה יופיע באתר שלי?
ההודעות כבר מופעלות בוויקיפדיה האנגלית, אתר מטא ואתר מדיה־ויקי. אחרי שהגרסה הראשונה הזאת תיבדק באתרים האלה, נעשה את הכלי הזה זמין לכל שאר המיזמים. בתחילה הם יותקנו בוויקיפדיות בצרפתית ובפולנית ובעוד מספר אתרי ויקי לבדיקות נוספות. אנו מצפים לכך שמערכת ההודעות תהיה זמינה בכל אתרי ויקימדיה בסתיו של 2013. אנשים שמעוניינים בכך שההרחבה הזאת תותקן במיזם שלו מוקדם יותר מוזמנים ליצור קשר עם מנהל המוצר שלנו כדי לדון בכך. לעת־עתה, אנשים שרוצים לבדוק את התכנה הזאת מוזמנים לקרוא את ההוראות בדף הבדיקות הזה.

למה אנחנו בונים את זה?
כרגע, ההודעות היחידות שקיימות בתכנת מדיה־ויקי ניתנות בעזרת רשימת המעקב. רשימת המעקב מועילה למדי, אבל היא גם מוגבלת למדי. היא עובדת די טוב בשביל שינויים שקשורים לדפים, אבל לא כל־כך מתאימה להודעות שקשורות למשתמשים. בנוסף, אין בה יכולת ירידה לפרטים: אם בדף נעשה שינוי, מתקבלת הודעה על כך, ואם לא ראית את השינוי, ההודעה תיעלם. רשימות המעקב שימושיות ועובדות טוב בשביל המטרה שלשמה נוצרו, אבל לא מקיפות את כל הפעילויות של הוויקי. אנחנו מקווים שהיכולת החדשה הזאת, יחד עם רשימות המעקב, תיתן למשתמשים חוויה טובה יותר. המשתמשים יקבלו מידע על יותר אירועים וביתר קלות, ותהיה להם שליטה בה יותר על סוג המידע שהם מקבלים.

איך אפשר לשלוח משוב על זה?
אנחנו נשמח לשמוע את מה שיש לכם לומר על ההודעות. אנחנו מזמינים אותך למלא סקר קצר כדי לעזור לנו לשפר את המוצר הזה בהתאם למשוב שלכם. כדי לדון בהצעות שלכם עם משתמשים אחרים, בקרו בדף השיחה הזה: הוא נמצא עתה בוויקיפדיה האנגלית, כל השיחות מרוכזות במקום אחד והצוות שלנו עוקב אחרי הדף.

אנחנו מזמינים אותך לדווח באגים באתר באגזילה. עם זאת, אנחנו מבינים שבאגזילה זה לא אתר קל לשימוש לאנשים רבים, אז אפשר על תקלות גם בדף השיחה של הדף על הפרויקט, בליווי צילוןם מסך ומידע על הדפדפן ועל מערכת ההפעלה.

אילו עוד אפשרויות מתוכננות?
פיתוח היכולות הסתיים עתה עבור הגרסה הראשונה. אנחנו שוקלים להוסיף יכולות חדשות בגרסאות הבאות בהתאם למשוב מהקהילה. אם יש לך הצעות לשיפור הכלי הזה, נשמח לשמוע אותן בדף הזה.

שימוש מהנה!